Luljeta Bozo

Luljeta Bozo (lindur më 2 tetor 1942) është një inxhiniere, pedagoge dhe politikane shqiptare, një nga emrat më të njohur të inxhinierisë dhe akademisë në Shqipëri. Ajo ka botuar 33 libra profesionalë në fushën e inxhinierisë, shkencës dhe gjeoteknikës dhe është kryetare e Shoqatës së Gjeoteknikëve të Shqipërisë.

 Jeta dhe arsimi 
Bozo përfundoi studimet në Inxhinieri Ndërtimi pranë Universitetit të Tiranës në vitin 1965 dhe doktoraturën në vitin 1989. Në vitin 1981 iu dha titulli shkencor Kandidat i Shkencave, në vitin 1984 Docent dhe në vitin 1989 Doktor i Shkencave. Që nga viti 1994 ajo mban titullin Profesor. Në vitin 2018 iu dha titulli Profesor Emeritus.  
Ajo ka kryer gjithashtu kualifikim pasuniversitar në Paris gjatë viteve 1985–1986.  

 Karriera akademike dhe profesionale 
Gjatë karrierës së saj mbi 50-vjeçare, Bozo ka qenë:
 Profesore në Fakultetin e Inxhinierisë së Ndërtimit,
 Shefe e Katedrës së Konstruksionit,
 Shefe e Sektorit të Gjeoteknikës,
 Zv/dekane e Fakultetit të Inxhinierisë së Ndërtimit,
 Anëtare e Këshillit Shkencor të Universitetit të Tiranës,
 Anëtare e Senatit të Universitetit të Tiranës,
 Anëtare e Komitetit Shtetëror të Digave të Larta,
 Anëtare e Këshillit Shkencor të Ministrisë së Ndërtimit.

Që prej vitit 2010, vazhdon të japë mësim pranë Universitetit POLIS.  

Ajo është anëtare e Shoqatës Amerikane për Përparimin e Shkencës (AAAS) që prej vitit 2011 dhe e Akademisë Shqiptare të Arteve dhe Shkencave.  

Bozo u bë figurë e njohur për publikun e gjerë pas tërmetit të 26 nëntorit 2019, ku ekspertiza e saj mbi sigurinë e ndërtesave dhe gjeoteknikën u vlerësua gjerësisht.https://www.kultplus.com/trashegimia/e-duan-te-gjithe-luljeta-bozo-gruaja-qe-njohem-pas-termetit/  

Në zgjedhjet parlamentare të vitit 2021, ajo u zgjodh deputete e Kuvendit të Shqipërisë në listën e Partisë Socialiste, duke kryesuar listën për Tiranën.  

 Fushat e interesit 
 Gjeomjedis  
 Gjeoteknike  
 Inxhinieri themelesh  
 Mekanikë dherash  
 Gjeologji inxhinierike  
 Edukim mjedisor  
 Mekanika e shkëmbit  
 Dinamika e dherave  

 Botime 
Bozo ka botuar një numër të madh librash profesionalë, përfshirë:  
 Punë laboratorike dhe ushtrime të mekanikës së dherave (1975)  
 Mekanika e dherave dhe e shkëmbit (1983–1984, bashkautore)  
 Teknika e themeleve (1984, 1994)  
 Dinamika e dherave (2004)  
 Gjeoteknika rrugore (2010)  
 Gjeoteknika eksperimentale (2011)  
 Qëndrueshmëria e pjerrësive artificiale dhe natyrore (2018)  

 Referime 

Kategoria:1942  
Kategoria:Deputetë të Kuvendit të Shqipërisë   
Kategoria:Inxhinierë shqiptarë  
Kategoria:Pedagogë shqiptarë  
Kategoria:Njerëz nga Tirana